title: "Kornisch"
text: "D\u00e5t kornische (Kernowek, dt. Kornisch) as en keltische spr\u00e4ke, di bit s\u00fcwat 1800 sn\u00e5kd w\u00f6rd \u00f6nj Cornwall (Kernow), di s\u00f6\u00f6dweestlike punkt foon \u00c4ngl\u00f6nj. Di w\u00e5rschiinjlik leeste mansche j\u00fc di spr\u00e4ke sn\u00e5\u00e5kede, wus Dorothy Pentreath, j\u00fc 1778 st\u00f6rwen as. \nAm 1900 \u00f6njtwiklede di liirde Henry Jenner d\u00e5t \u201ciinjh\u00e4ids-kornische\u201d, d\u00e5t ham basiirt aw hu mad\u00e5lerli teooterst\u00f6\u00f6gne \u00e4n weeraw Robert Morton Nance dan 1958 en liirb\u00f6k Cornish for All schriif.\n\nN\u00fc diling jeeft d\u00e5t s\u00fcwat 3500 manschne da kornisch sn\u00e5\u00e5ke koone \u00e4n hu jungere san s\u00fcgoor deer\u00f6nj apt\u00e4\u00e4gen. Kornisk w\u00e5rt br\u00fckt \u00f6nj d\u00e5t r\u00e5\u00e5dio, bleese \u00e4n s\u00fcgoor \u00f6nj hu filme. 2002 heet j\u00fc europ\u00e4ische unjoon d\u00e5t kornische as offisj\u00e4len manerh\u00e4idsspr\u00e4ke g\u00f6djk\u00e5nd.\n\nD\u00e5t \u00e5lens w\u00e5rt w\u00e4lj kritisiird, ouerd\u00e5t di spr\u00e4ke flicht tu e haleft \u00fcttoocht as. Nat\u00f6rlik moost for \u00e5le naie s\u00e5\u00e5ge naie uurde f\u00fcnen w\u00e5rde (spr\u00e4k\u00fctb\u00e4g), ouers uk linge da \u00fc\u00fclje kw\u00e4le ai, am j\u00fc g\u00e5ns spr\u00e4keliir tu rekonstruiiren.\n\nEn Biispel foon e spr\u00e4ke \nMa\u2019n gath en-dadn an carr\n\u2018J\u00fc k\u00e5t as uner e woin\u2019.\nAw walisisch sch\u00f6lj d\u00e5t hiitje:\nMae\u2019r gath o dan yr car\n..\u00e4n aw bretonisch:\nEma\u00f1 ar c'hazh dindan ar c'harr\nD\u00e5t as \u00e5ls\u00fc niinj g\u00e5ns grut fersch\u00e4\u00e4l.\n\nLinke \n\n Agan Tavas = \"uus Sproake\", en organisasjoon tu j\u00fc widerbelaawing foon d\u00e5t kornische.\n Wat j\u00fc regiiring m\u00e5\u00e5get.\n Kornisch-kuurs.\n Radyo an Gernewegva (Podcast aw kornisch)\ufffd\n\nSpr\u00e4ke\nKeltisk spriaken"